title: Kommissionens gennemførelsesforordning (EU) 2017/2197 af 27. november 2017 om godtgørelse af bevillinger, der er fremført fra regnskabsåret 2017 i overensstemmelse med artikel 26, stk. 5, i Europa-Parlamentets og Rådets forordning (EU) nr. 1306/2013

text:
               28.11.2017

               DA

               Den Europæiske Unions Tidende

               L 312/86

         KOMMISSIONENS GENNEMFØRELSESFORORDNING (EU) 2017/2197
   af 27. november 2017
   om godtgørelse af bevillinger, der er fremført fra regnskabsåret 2017 i overensstemmelse med artikel 26, stk. 5, i Europa-Parlamentets og Rådets forordning (EU) nr. 1306/2013
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 26, stk. 6,
   efter høring af Komitéen for Landbrugsfondene, og
   ud fra følgende betragtninger:

               (1)

               I henhold til artikel 169, stk. 3, i Europa-Parlamentets og Rådets forordning (EU, Euratom) nr. 966/2012 (2) kan bevillinger, der ikke er indgået forpligtelser for, og som vedrører de foranstaltninger, der finansieres under Den Europæiske Garantifond for Landbruget (EFGL), jf. artikel 4, stk. 1, i forordning (EU) nr. 1306/2013, fremføres til det følgende regnskabsår. En sådan fremførsel begrænses til 2 % af de oprindelige bevillinger og til den tilpasningssats for direkte betalinger, jf. artikel 8 i Europa-Parlamentets og Rådets forordning (EU) nr. 1307/2013 (3), der blev anvendt det foregående regnskabsår. Dette kan føre til en yderligere udbetaling til de slutmodtagere, der blev underlagt denne tilpasning.

               (2)

               I henhold til artikel 26, stk. 5, i forordning (EU) nr. 1306/2013 og uanset artikel 169, stk. 3, i forordning (EU, Euratom) nr. 966/2012 godtgør medlemsstaterne de bevillinger, jf. artikel 169, stk. 3, i forordning (EU, Euratom) nr. 966/2012, der er fremført til de slutmodtagere, som er genstand for tilpasningssatsen i det regnskabsår bevillingerne er fremført til. Godtgørelsen finder kun anvendelse for slutmodtagere i de medlemsstater, hvor der i det foregående regnskabsår blev anvendt finansiel disciplin (4).

               (3)

               Når fremførselsbeløbet fastsættes, tages der i overensstemmelse med artikel 26, stk. 7, i forordning (EU) nr. 1306/2013 højde for de beløb under reserven til kriser i landbruget, jf. artikel 25 i samme forordning, som ikke stilles til rådighed for kriseforanstaltninger ved udgangen af regnskabsåret.

               (4)

               I henhold til artikel 1, stk. 1, i Kommissionens gennemførelsesforordning (EU) 2016/1948 (5) finder finansiel disciplin anvendelse i forbindelse med direkte betalinger for kalenderåret 2016 for at oprette en krisereserve på 450,5 mio. EUR. Krisereserven er ikke blevet anvendt i regnskabsåret 2017.

               (5)

               For at sikre at godtgørelsen til slutmodtagerne af uudnyttede bevillinger som følge af anvendelsen af finansiel disciplin står i rimeligt forhold til tilpasningssatsen for finansiel disciplin, bør Kommissionen fastsætte de beløb, der er til rådighed for medlemsstaterne med henblik på godtgørelsen. Rumæniens udgiftsanmeldelse tager imidlertid ikke fuldt ud hensyn til tærsklen for finansiel disciplin på 2 000 EUR, jf. artikel 8, stk. 1, i forordning (EU) nr. 1307/2013. Af hensyn til en forsvarlig økonomisk forvaltning bør der derfor på nuværende tidspunkt ikke stilles noget beløb til rådighed for Rumænien med henblik på godtgørelser.

               (6)

               For at undgå at medlemsstaterne bliver tvunget til at foretage yderligere udbetaling i forbindelse med denne godtgørelse, bør denne forordning anvendes fra den 1. december 2017. Beløbene i denne forordning er derfor endelige og gælder med forbehold af anvendelsen af nedsættelserne, jf. artikel 41 i forordning (EU) nr. 1306/2013, eventuelle andre korrektioner, som der tages højde for i afgørelsen om månedlige betalinger, der vedrører de udgifter, som afholdes af medlemsstaternes betalingsorganer for oktober 2017, jf. artikel 18, stk. 3, i forordning (EU) nr. 1306/2013, samt eventuelle nedsættelser og supplerende betalinger, der gennemføres i overensstemmelse med artikel 18, stk. 4, i samme forordning eller eventuelle afgørelser, der træffes inden for rammerne af regnskabsafslutning.

               (7)

               I overensstemmelse med artikel 169, stk. 3, i forordning (EU, Euratom) nr. 966/2012 kan de bevillinger, der ikke er indgået forpligtelser for, kun fremføres til det følgende regnskabsår. Kommissionen bør derfor fastsætte det tidsrum, hvor medlemsstaternes udgifter er støtteberettigede i forhold til godtgørelsen, jf. artikel 26, stk. 5, i forordning (EU) nr. 1306/2013, idet der tages højde for regnskabsåret for landbruget, som er defineret i artikel 39 i samme forordning.

               (8)

               For at tage højde for det korte tidsrum mellem medlemsstaternes meddelelse af, at EFGL-bevillingerne for 2017 under delt forvaltning for perioden 16. oktober 2016 til 15. oktober 2017 er blevet gennemført, og behovet for at denne forordning finder anvendelse fra den 1. december 2017, bør denne forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De bevillinger, der fremføres fra regnskabsåret 2017 i overensstemmelse med artikel 169, stk. 3, i forordning (EU, Euratom) nr. 966/2012, og som i overensstemmelse med artikel 26, stk. 5, i forordning (EU) nr. 1306/2013 stilles til rådighed for medlemsstaterne med henblik på godtgørelse til de slutmodtagere, der er genstand for tilpasningssatsen i regnskabsåret 2018, findes i bilaget til nærværende forordning.
   De beløb, der fremføres, er genstand for Kommissionens afgørelse om fremførsel, jf. artikel 169, stk. 3, femte afsnit, i forordning (EU) nr. 966/2012.
   Artikel 2
   Medlemsstaterne er kun berettigede til EU-støtte i forbindelse med deres udgifter til godtgørelse af fremførte bevillinger, hvis de pågældende beløb er blevet udbetalt til modtagerne senest den 16. oktober 2018.
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Den finder anvendelse fra den 1. december 2017.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. november 2017.

            På Kommissionens vegne

            For formanden

         Jerzy PLEWA

            Generaldirektør

      (1)  EUT L 347 af 20.12.2013, s. 549.

      (2)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

      (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).

      (4)  Som det fremgår af artikel 8, stk. 2, i forordning (EU) nr. 1307/2013 anvendes der ikke finansiel disciplin i Kroatien i finansieringsåret 2017.

      (5)  Kommissionens gennemførelsesforordning (EU) 2016/1948 af 7. november 2016 om tilpasning af tilpasningssatsen for direkte betalinger som fastsat i Europa-Parlamentets og Rådets forordning (EU) nr. 1306/2013 for kalenderåret 2016 og om ophævelse af Kommissionens gennemførelsesforordning (EU) 2016/1153 (EUT L 300 af 8.11.2016, s. 10).

      BILAG

         Beløb, der er til rådighed for godtgørelse af fremførte bevillinger

                  (beløb i EUR)

                  Belgien

                  6 129 769

                  Bulgarien

                  7 720 511

                  Tjekkiet

                  10 764 025

                  Danmark

                  10 476 968

                  Tyskland

                  58 035 302

                  Estland

                  1 288 878

                  Irland

                  13 229 176

                  Grækenland

                  16 182 344

                  Spanien

                  54 860 187

                  Frankrig

                  89 884 134

                  Italien

                  37 765 185

                  Cypern

                  355 813

                  Letland

                  1 952 848

                  Litauen

                  3 923 157

                  Luxembourg

                  406 406

                  Ungarn

                  14 828 231

                  Μalta

                  33 643

                  Nederlandene

                  8 821 818

                  Østrig

                  6 908 717

                  Polen

                  24 870 087

                  Portugal

                  6 699 290

                  Slovenien

                  931 120

                  Slovakiet

                  5 554 196

                  Finland

                  5 885 783

                  Sverige

                  7 897 927

                  Det Forenede Kongerige

                  37 930 754


title: Kommissionens gennemførelsesforordning (EU) 2017/2200 af 28. november 2017 om åbning og forvaltning af toldkontingenter for import af visse kornarter fra Ukraine

text:
               29.11.2017

               DA

               Den Europæiske Unions Tidende

               L 313/1

         KOMMISSIONENS GENNEMFØRELSESFORORDNING (EU) 2017/2200
   af 28. november 2017
   om åbning og forvaltning af toldkontingenter for import af visse kornarter fra Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
   ud fra følgende betragtninger:

               (1)

               Ved Europa-Parlamentets og Rådets forordning (EU) 2017/1566 (2) fastsættes præferenceordninger for told ved import af visse varer med oprindelse i Ukraine. De importtoldkontingenter, der er opført i bilag II til nævnte forordning, forvaltes af Kommissionen i henhold til artikel 184 i forordning (EU) nr. 1308/2013. De anvendes i tre år fra den 1. januar 2018.

               (2)

               For at sikre at visse kornarter med oprindelse i Ukraine, der er omfattet af toldkontingenter, importeres under ordnede forhold og uden spekulationshandel, bør det fastsættes at den pågældende import forvaltes gennem importlicenser. Til dette formål bør Kommissionens forordning (EF) nr. 1301/2006 (3) og (EF) nr. 1342/2003 (4) samt Kommissionens gennemførelsesforordning (EU) 2016/1239 (5) finde anvendelse, med forbehold af de undtagelsesbestemmelser, der er fastsat i nærværende forordning.

               (3)

               For at sikre at disse kontingenter forvaltes korrekt, bør der fastsættes frister for indgivelse af ansøgning om importlicens og bestemmelser om, hvilke oplysninger ansøgningerne og licenserne skal indeholde.

               (4)

               Af hensyn til den administrative effektivitet bør medlemsstaterne i forbindelse med meddelelserne til Kommissionen i henhold til nærværende forordning anvende de informationssystemer, der er omhandlet i Kommissionens delegerede forordning (EU) 2017/1183 (6) og Kommissionens delegerede forordning (EU) 2017/1185 (7).

               (5)

               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —

         VEDTAGET DENNE FORORDNING:
   Artikel 1
   Åbning og forvaltning af toldkontingenter
   1.   De i bilaget opførte importtoldkontingenter for visse produkter med oprindelse i Ukraine åbnes på årlig basis fra 1. januar 2018 til 31. december 2020.
   2.   Importtolden for de i stk. 1 omhandlede importkontingenter er på 0 EUR/ton.
   3.   Forordning (EF) nr. 1342/2003 og (EF) nr. 1301/2006 samt gennemførelsesforordning (EU) 2016/1239 finder anvendelse, medmindre andet er fastsat i nærværende forordning.
   Artikel 2
   Regler for indgivelse af importlicensansøgninger og udstedelse af importlicenser
   1.   Uanset artikel 6, stk. 1, i forordning (EF) nr. 1301/2006 kan en ansøger kun indgive én ansøgning om importlicens pr. løbenummer pr. uge. Hvis en ansøger indgiver mere end én ansøgning, tages ingen af ansøgningerne i betragtning, og den sikkerhed, der blev stillet ved indgivelsen af ansøgningerne, inddrages til fordel for den pågældende medlemsstat.
   Ansøgninger om importlicens indgives til medlemsstaternes myndigheder hver uge senest fredag kl. 13.00, Bruxelles-tid.
   2.   I hver ansøgning om importlicens skal angives en mængde i kg uden decimaler, der ikke kan overstige den samlede mængde for det pågældende kontingent.
   3.   Importlicenserne udstedes den fjerde arbejdsdag efter den frist for meddelelse, der er fastsat i artikel 4, stk. 1.
   4.   I rubrik 8 i ansøgningen om importlicens og i importlicensen angives »Ukraine«, og der sættes kryds i »ja«-rubrikken. Licenserne er kun gyldige for produkter med oprindelse i Ukraine.
   Artikel 3
   Importlicensers gyldighed
   Importlicensen er gyldig fra den dag, hvor den faktisk udstedes, jf. artikel 7, stk. 2, i gennemførelsesforordning (EU) 2016/1239, og indtil udgangen af den anden måned efter den pågældende måned.
   Artikel 4
   Meddelelser
   1.   Senest kl. 18.00, Bruxelles-tid, den første mandag efter den uge, hvor ansøgningerne om importlicens blev indgivet, giver medlemsstaterne elektronisk Kommissionen meddelelse om hver ansøgning pr. løbenummer med oplysning om produktets oprindelse og den mængde pr. KN-kode, der er ansøgt om, herunder også meddelelser om »ingen ansøgninger«. Meddelelserne skal gives i henhold til delegeret forordning (EU) 2017/1183 og gennemførelsesforordning (EU) 2017/1185.
   2.   På dagen for udstedelsen af importlicenserne sender medlemsstaterne elektronisk Kommissionen oplysninger om de udstedte licenser, jf. artikel 11, stk. 1, litra b), i forordning (EF) nr. 1301/2006, med angivelse af de samlede mængder pr. KN-kode.
   Artikel 5
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2018 til den 31. december 2020.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 28. november 2017.

            På Kommissionens vegne

         Jean-Claude JUNCKER

            Formand

      (1)  EUT L 347 af 20.12.2013, s. 671.

      (2)  Europa-Parlamentets og Rådets forordning (EU) 2017/1566 af 13. september 2017 om indførelse af midlertidige autonome handelsforanstaltninger til fordel for Ukraine som supplement til de handelsmæssige indrømmelser i associeringsaftalen (EUT L 254 af 30.9.2017, s. 1).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      (4)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).

      (5)  Kommissionens gennemførelsesforordning (EU) 2016/1239 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår ordningen for import- og eksportlicenser (EUT L 206 af 30.7.2016, s. 44).

      (6)  Kommissionens delegerede forordning (EU) 2017/1183 af 20. april 2017 om supplering af Europa-Parlamentets og Rådets forordning (EU) nr. 1307/2013 og (EU) nr. 1308/2013 for så vidt angår formidling til Kommissionen af oplysninger og dokumenter (se EUT L 171 af 4.7.2017, s. 100).

      (7)  Kommissionens gennemførelsesforordning (EU) 2017/1185 af 20. april 2017 om regler for anvendelsen af Europa-Parlamentet og Rådets forordning (EU) nr. 1307/2013 og (EU) nr. 1308/2013 for så vidt angår indberetning til Kommissionen af oplysninger og dokumenter og ændring og ophævelse af flere af Kommissionens forordninger (se EUT L 171 af 4.7.2017, s. 113).

      BILAG
      Uanset fortolkningsbestemmelserne vedrørende den kombinerede nomenklatur skal ordlyden af varebeskrivelserne kun betragtes som vejledende, idet præferenceordningens anvendelsesområde inden for rammerne af dette bilag bestemmes på grundlag af KN-koderne den 1. januar 2017. Hvor der er anvendt en »ex«-KN-kode, bestemmes præferenceordningen ved samtidig anvendelse af KN-koden og en tilhørende beskrivelse.

                  Løbenr.

                  Produkt

                  KN-kode

                  Mængde i ton

                  09.4277

                  Spelt, blød hvede og blandsæd, undtagen til udsæd

                  1001 99 00

                  65 000

                  Mel af blød hvede og spelt

                  1101 00 15

                  Mel af blandsæd

                  1101 00 90

                  Mel af korn, undtagen af hvede, blandsæd, rug, majs, byg, havre og ris

                  1102 90 90

                  Gryn og groft mel af hvede og spelt

                  1103 11 90

                  Pellets af hvede

                  1103 20 60

                  09.4278

                  Majs, undtagen til udsæd

                  1005 90 00

                  625 000

                  Majsmel

                  1102 20

                  Gryn og groft mel af majs

                  1103 13

                  Pellets af majs

                  1103 20 40

                  Anden bearbejdet majs

                  1104 23

                  09.4279

                  Byg, undtagen til udsæd

                  1003 90 00

                  325 000

                  Bygmel

                  1102 90 10

                  Pellets af byg

                  1103 20 25


title: Kommissionens gennemførelsesforordning (EU) 2017/2208 af 29. november 2017 om tildelingskoefficienten for eksportlicensansøgninger for visse mejeriprodukter, der skal eksporteres til Den Dominikanske Republik som del af det kontingent, der er omhandlet i forordning (EF) nr. 1187/2009

text:
               30.11.2017

               DA

               Den Europæiske Unions Tidende

               L 314/33

         KOMMISSIONENS GENNEMFØRELSESFORORDNING (EU) 2017/2208
   af 29. november 2017
   om tildelingskoefficienten for eksportlicensansøgninger for visse mejeriprodukter, der skal eksporteres til Den Dominikanske Republik som del af det kontingent, der er omhandlet i forordning (EF) nr. 1187/2009
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, og
   ud fra følgende betragtninger:

               (1)

               I kapitel III, afdeling 3, i Kommissionens forordning (EF) nr. 1187/2009 (2) fastsættes proceduren for tildeling af eksportlicenser for visse mejeriprodukter, der skal eksporteres til Den Dominikanske Republik som del af et kontingent, der er åbnet for dette land.

               (2)

               I henhold til artikel 29 i forordning (EF) nr. 1187/2009 kan erhvervsdrivende indgive ansøgninger om eksportlicens i perioden 1.-10. november, hvis der efter den periode for indgivelse af licensansøgninger, som er omhandlet i artikel 29, stk. 1, i forordning (EF) nr. 1187/2009, resterer en del af kontingentet.

               (3)

               I artikel 1 i Kommissionens gennemførelsesforordning (EU) 2017/1095 (3) præciseres det, at det samlede resterende kontingent for kontingentåret 2017/18 er 8 745 ton.

               (4)

               De ansøgninger, der er indgivet mellem 1. og 10. november 2017 vedrørende den tilbageværende periode af kontingentåret 2017/18, omfatter en mængde, der er mindre end den, der er til rådighed. I henhold til artikel 31, stk. 3, fjerde afsnit, i forordning (EF) nr. 1187/2009 bør der derfor træffes afgørelse om tildeling af den resterende mængde. Udstedelse af eksportlicenser for den resterende mængde bør ske på betingelse af, at de kompetente myndigheder underrettes om de yderligere mængder, som den pågældende erhvervsdrivende har accepteret, og at de interesserede erhvervsdrivende stiller sikkerhed —

         VEDTAGET DENNE FORORDNING:
   Artikel 1
   De ansøgninger om eksportlicenser, der er indgivet i perioden 1.-10. november 2017 vedrørende den resterende periode af kontingentåret 2017/18, godkendes.
   De mængder, der er omfattet af de ansøgninger om eksportlicens, som er omhandlet i stk. 1 vedrørende de produkter, der er omhandlet i artikel 27, stk. 2, i forordning (EF) nr. 1187/2009, multipliceres med en tildelingskoefficient på 1,177619.
   Der vil blive udstedt eksportlicenser for de mængder, som går ud over dem, der er ansøgt om, og som er tildelt efter anvendelse af koefficienterne i stk. 2, hvis den erhvervsdrivende senest en uge efter datoen for offentliggørelsen af denne forordning accepterer mængden og stiller den nødvendige sikkerhed herfor.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. november 2017.

            På Kommissionens vegne

            For formanden

         Jerzy PLEWA

            Generaldirektør

            Generaldirektoratet for Landbrug og Udvikling af Landdistrikter

      (1)  EUT L 347 af 20.12.2013, s. 671.

      (2)  Kommissionens forordning (EF) nr. 1187/2009 af 27. november 2009 om særlige gennemførelsesbestemmelser til Rådets forordning (EF) nr. 1234/2007 for så vidt angår eksportlicenser og eksportrestitutioner for mælk og mejeriprodukter (EUT L 318 af 4.12.2009, s. 1).

      (3)  Kommissionens gennemførelsesforordning (EU) 2017/1095 af 20. juni 2017 om tildelingskoefficienten for eksportlicensansøgninger for visse mejeriprodukter, der skal eksporteres til Den Dominikanske Republik som del af det kontingent, der er omhandlet i forordning (EF) nr. 1187/2009 (EUT L 158 af 21.6.2017, s. 29).